pythainlp/thai-wiki-dataset-v4 huggingface dataset:
ไฟนอลแมสเคอเรด

"ไฟนอลแมสเคอเรด"  เป็นเพลงของวงดนตรีร็อกชาวอเมริกัน ลิงคินพาร์ก รวมอยู่ในสตูดิโออัลบั้มชุดที่หกของวง "เดอะฮันติงปาร์ตี" เป็นเพลงลำดับที่สิบเอ็ด และเป็นซิงเกิลที่สามในอัลบั้ม เพลงออกเผยแพร่เป็นครั้งแรกในเอ็มทีวี ในวันที่ 8 มิถุนายน พ.ศ. 2557 โปรดิวซ์โดยไมค์ ชิโนดะ และแบรด เดลสัน และผู้ร่วมผลิต อีมิล เฮย์นี
มิวสิกวิดีโอ.
มิวสิกวิดีโออย่างเป็นทางการของ "ไฟนอลแมสเคอเรด" กำกับโดย มาร์ก เพลลิงตัน (Mark Pellington) ถูกแผยแพร่เป็นครั้งแรกในเอ็มทีวีเมื่อวันที่ 29 กรกฎาคม พ.ศ. 2557 วิดีโอเนื้อเพลงของเพลงนี้ถูกแผยแพร่ออกมาก่อนหน้านี้แล้ว ทั้งในหน้าเฟซบุ๊กของลิงคินพาร์ก และในรูปแบบดิจิทัลดาวน์โหลดเมื่อวันที่ 10 มิถุนายน พ.ศ. 2557
การประกวดเพลงยูโรวิชันปี 1966

การประกวดเพลงยูโรวิชันปี 1966 เป็นการประกวดร้องเพลงโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Merci, Chérie ขับร้องโดย Udo Jürgens ตัวแทนจากออสเตรีย
การออกอากาศ.
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
1.<templatestyles src="การอ้างอิง/styles.css"/>^ มีเนื้อร้องบางส่วนเป็นภาษาฝรั่งเศส
หม่ำ

หม่ำ เป็นการถนอมอาหารแบบอีสานประเภทหนึ่ง เป็นการนำเนื้อสัตว์มาสับรวมกับเครื่องใน ขี้เพี้ย กระเทียม ข้าวคั่ว เกลือ นำไปยัดไส้หรือถุงน้ำดี หมักไว้ 5-6 วันจนมีรสเปรี้ยว ถ้าหมักในถุงน้ำดีจะได้หม่ำรูปกลม ถ้าหมักในไส้จะได้หม่ำรูปท่อน แต่เดิมใช้ถนอมเนื้อวัวที่เหลือจากการล้มวัว โดยใช้เนื้อวัวที่มีคุณภาพดีกว่าที่ใช้ทำไส้กรอกอีสาน ปัจจุบันมีที่ทำจากเนื้อหมูด้วย 
มีหม่ำอีกชนิดหนึ่งเรียกหม่ำไข่ปลา เป็นการนำไข่ปลามาผสมกับน้ำซาวข้าวหรือน้ำมะพร้าวพอให้เป็นสีขาวขุ่น แล้วนำมาผสมกับกระเทียม เกลือ ข้าวเหนียว หมักไว้ 2-3 วัน รับประทานได้ นิยมใช้ไข่ปลายี่สก
การประกวดเพลงยูโรวิชันปี 1967

การประกวดเพลงยูโรวิชันปี 1967 เป็นการประกวดร้องเพลงโดยจัดขึ้นที่เมืองเวียนนา ประเทศออสเตรีย จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ Puppet on a String ขับร้องโดย Sandie Shaw ตัวแทนจากสหราชอาณาจักร
การออกอากาศ.
เครือข่ายวิทยุโทรทัศน์ออสเตรีย เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
การประกวดเพลงยูโรวิชันปี 1968

การประกวดเพลงยูโรวิชันปี 1968 เป็นการประกวดร้องเพลงโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 17 เพลง 17 ประเทศ โดยเพลงที่ชนะคือ La, la, la ขับร้องโดย Massiel ตัวแทนจากสเปน
การออกอากาศ.
บีบีซี เป็นแม่ข่ายในการออกอากาศ และเป็นครั้งแรกที่ออกอากาศในระบบภาพสี โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
1.<templatestyles src="การอ้างอิง/styles.css"/>^ มีเนื้อร้องบางส่วนเป็น ฝรั่งเศส, อังกฤษ, สเปน
ไชโป๊

ไชโป๊ หรือ ไช้โป๊ คือ ผักกาดหัวดองเกลือ มีสองแบบคือ ดองเค็มซึ่งเป็นการโรยเกลือสลับกับผักกาดหัวเป็นชั้น ๆ ทับด้วยของหนัก ใช้เวลาประมาณ 10 วัน อีกแบบคือไชโป๊หวาน นำหัวผักกาดมาตากแดด และเรียงในบ่อตอนกลางคืน โรยเกลือสลับ ทำสลับระหว่างตากแดดและหมักเกลือ 5-6 วัน จึงนำไปดองแบบดองเค็ม ตากแดด 3-4 แดด จากนั้นปรุงรสโดยโรยน้ำตาลทรายแดง ผงโป๊ยกั้ก เหล้าจีน ขยำให้เข้ากัน อัดใส่ไหหมักไว้ 1 เดือน ไชโป๊นี้ทำอาหารได้หลายชนิด เช่น ใส่ไข่เจียว ยำกับพริก มะนาวดอง ใส่ในผัดไทยและก๋วยเตี๋ยวชากังราว
ชื่อเรียก.
คำว่า "ไชโป๊" ที่เรียกกันในภาษาไทยมีที่มาจากภาษาแต้จิ๋ว คำว่า "ไช้โป้ว" (菜脯, เพ็งอิม: cai3 bou2)
ไชโป๊ในประเทศญี่ปุ่น.
ในภาษาญี่ปุ่นเรียกไชโป๊ว่า "ทากุอังซึเกะ" (<ruby>沢庵漬<rt>たくあんづ</rt></ruby>け, takuan-zuke) หรือเรียกย่อ ๆ ว่า "ทากุอัง" (<ruby>沢庵<rt>たくあん</rt></ruby>, takuan)
มิจิโอะ คากุ

มิจิโอะ คากุ (เกิด 24 มกราคม ค.ศ. 1947) เป็นนักฟิสิกส์เชิงทฤษฎีลูกครึ่งญี่ปุ่น-อเมริกัน ปัจจุบันเป็นศาสตราจารย์สอนอยู่ที่ City College of New York เขามีผลงานที่เป็นหนังสือทางฟิสิกส์หลายเล่ม และปรากฏตัวทางวิทยุและโทรทัศน์บ่อยครั้งในประเทศสหรัฐอเมริกา อีกทั้งเขายังได้เขียนบล็อกและบทความออนไลน์อีกด้วย
ในอดีตเขาได้เขียนหนังสือทางฟิสิกส์และสร้างชื่อเสียงให้เขาเอาไว้ 2 เล่ม คือ "Hyperspace" ซึ่งเป็นหนังสือที่ขายดีที่สุดของเขาในประเทศสหรัฐอเมริกา โดยได้รับการโหวตเลือกจาก "The New York Times ในปี ค.ศ. 1994 " และ "The Washington Post" ส่วนในอังกฤษหนังสือที่สร้างชื่อเสียงให้เขาคือ "Parallel Worlds" และทำให้เขาได้รับรางวัล Samuel Johnson Prize ในปี ค.ศ. 2005
ปัจจุบันหนังสือที่ขายดีและสร้างชื่อเสียงให้เขามีทั้งหมด 3 เล่ม ได้แก่ Physics of the Impossible (2008), Physics of the Future (2011) และ The Future of the Mind (2014) โดยได้รับการยืนยันจาก The New York Times Best Seller
นอกจากนี้เขายังได้รับเชิญจากรายการสารคดีชื่อดัง อาทิ BBC, Discovery Channel, History Channel และ Science Channel ให้ไปเป็นแขกรับเชิญของรายการอีกด้วย
เค็นจิ ฮนนามิ

เค็นจิ ฮนนามิ (; โรมาจิ: "Honnami Kenji"; 23 มิถุนายน ค.ศ. 1964 –) เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
ฮนนามิ ได้ยุติการทำผลงานในระดับอาชีพของเขากับทีมโตเกียวเวอร์ดีในการแข่งขันเจลีก
ปัจจุบัน เขาเป็นหัวหน้าผู้ฝึกสอนทีมสโมสรฟุตบอลสเปรันซาโอซากะ-ทากัตสึกิ ซึ่งเคยทำการฝึกสอนให้แก่นักกีฬาฟุตบอลหญิงทีมชาติไทยที่เข้าร่วมสังกัดสโมสร ในการแข่งขันนาเดชิโกะลีกคัพ ถึง 3 ราย ซึ่งได้แก่ กาญจนา สังข์เงิน, พิสมัย สอนไสย์ และนภัทร สีเสริม โดยครั้งหนึ่ง เขาเคยให้สัมภาษณ์ผ่านเว็บไซต์โกล.คอม ว่า "สิ่งที่สำคัญ คือการที่เราได้ผู้เล่นที่ดีจากประเทศไทย มาเข้าร่วมทีมของเรา"
การประกวดเพลงยูโรวิชันปี 1969

การประกวดเพลงยูโรวิชันปี 1969 เป็นการประกวดร้องเพลงโดยจัดขึ้นที่เมืองมาดริด ประเทศสเปน จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะในปีนี้มีทั้งหมด 4 เพลง ได้แก่ Vivo cantando ขับร้องโดย Salomé ตัวแทนจากสเปน Boom Bang-a-Bang ขับร้องโดย Lulu ตัวแทนจากสหราชอาณาจักร De troubadour ขับร้องโดย Lenny Kuhr ตัวแทนจากเนเธอร์แลนด์ และ Un jour, un enfant ขับร้องโดย Frida Boccara ตัวแทนจากฝรั่งเศส
การออกอากาศ.
สถานีโทรทัศน์แห่งชาติสเปน เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
การประกวดเพลงยูโรวิชันปี 1970

การประกวดเพลงยูโรวิชันปี 1970 เป็นการประกวดร้องเพลงโดยจัดขึ้นที่เมืองอัมสเตอร์ดัม ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 12 เพลง 12 ประเทศ โดยเพลงที่ชนะคือ All Kinds of Everything ขับร้องโดย Dana ตัวแทนจากไอร์แลนด์
การออกอากาศ.
มูลนิธิการกระจายเสียงและแพร่ภาพแห่งเนเธอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม.
ประเทศที่ไม่เข้าร่วมในปีนี้
การประกวดเพลงยูโรวิชันปี 1971

การประกวดเพลงยูโรวิชันปี 1971  เป็นการประกวดเพลงซึ่งได้จัดขึ้นเป็นครั้งที่ 16 ที่เมืองดับลิน ประเทศไอร์แลนด์ จัดขึ้นภายหลังชัยชนะของดานา ด้วยเพลง "ออลไคนส์ออฟเอเวอรีติง" ในปีก่อนหน้า การประกวดดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีสถานีวิทยุโทรทัศน์แห่งชาติไอร์แลนด์ (อาร์ทีอี) เป็นเจ้าภาพ โดยจัดขึ้นในโรงละครไกอาตี การประกวดในรอบชิงชนะเลิศได้จัดขึ้นในวันที่ 3 เมษายน ในการประกวดนี้มีเบอร์นาเด็ต นี กัลล์ชอยร์เป็นพิธีกร
ในการประกวดปี 1971 มีประเทศเข้าร่วมทั้งหมด 18 ประเทศ เท่ากับในการประกวดปี 1965 และ 1966 โดยในปีนี้ออสเตรียได้กลับมาเข้าร่วมในรอบสองปี และมีฟินแลนด์ นอร์เวย์ โปรตุเกส และสวีเดนที่กลับมาเข้าร่วมหลังการคว่ำบาตรการประกวดปีก่อนหน้า นอกจากนี้ยังมีมอลตาที่เข้าร่วมการประกวดเป็นครั้งแรก
ผู้ชนะการประกวดในปีนี้คือโมนาโกด้วยเพลง "เอิงบ็อง เอิงนาร์บร์ อูนรูว์" โดยเซเวอรีน ชัยชนะในครั้งนี้นับเป็นครั้งแรกและครั้งเดียวของโมนาโก และยังเป็นครั้งเดียวในประวัติศาสตร์การประกวดที่ผู้เข้าแข่งขันที่ได้อันดับสองและสามได้รับรางวัลด้วย
สถานที่จัดงาน.
การประกวดปี 2025 มีกำหนดจัดขึ้นในดับลิน ประเทศไอร์แลนด์ จัดขึ้นภายหลังชัยชนะของดานา ด้วยเพลง "ออลไคนส์ออฟเอเวอรีติง" ในการประกวดปี 1970 โดยครั้งนี้เป็นครั้งแรกที่จัดการประกวดในประเทศไอร์แลนด์ สถานที่จัดการประกวดที่ได้รับเลือกคือ โรงละครไกอาตี โดยจัดขึ้นวาระครบรอบ 100 ปีของโรงละคร ซึ่งได้เปิดทำการในปี 1871
ภายในไม่กี่ชั่วโมงหลังจากที่ไอร์แลนด์ได้รับชัยชนะในการแข่งขันเมื่อปี 1970 โทมัส พี. ฮาร์ดิแมน ผู้อำนวยการใหญ่ของสถานีวิทยุโทรทัศน์แห่งชาติไอร์แลนด์ (อาร์ทีอี) ได้ยืนยันว่าจะเป็นเจ้าภาพจัดการประกวดในปีถัดไป อย่างไรก็ตาม ประเทศไอร์แลนด์ก็ไม่ได้รับการยืนยันเป็นประเทศเจ้าภาพจนกระทั่งการประชุมของสหภาพการแพร่สัญญาณวิทยุและโทรทัศน์แห่งยุโรป (อีบียู) ในเฮลซิงกิในเดือนเมษายน ค.ศ. 1970 ในเดือนกรกฎาคม ค.ศ. 1970 ได้มีการยืนยันว่าโรงละครไกอาตีจะเป็นสถานที่จัดการประกวด โดยนอกจากนี้ยังมีรายงานสถานที่จัดงานอื่น ๆ ในดับลินที่เสนอตัวเป็นสถานที่จัดการประกวดอีกด้วย ได้แก่ หอประชุมหลักของราชสมาคมดับลิน หอประชุมใหญ่ของยูนิเวอร์ซิตีคอลเลจดับลิน และโรงละครแอ็บบี โดยเบื้องต้นได้คาดว่าจะมีผู้ชมในสถานที่จัดการประกวดประมาณ 700 คน โดยที่นั่งประมาณ 400 ที่นั่งจะถูกรื้อออกเพื่อรองรับวงออร์เคสตราและอุปกรณ์ทางเทคนิค
ประเทศที่เข้าร่วม.
ในการประกวดปี 1971 มีประเทศเข้าร่วมทั้งหมด 18 ประเทศ โดยฟินแลนด์ นอร์เวย์ โปรตุเกส และสวีเดนได้กลับมาเข้าร่วมหลังการคว่ำบาตรการประกวดปีก่อนหน้า ออสเตรียเข้าร่วมอีกครั้งหลังในรอบสองปี และมอลตาเข้าร่วมการประกวดเป็นครั้งแรก จำนวนประเทศที่กลับมาเข้าร่วมมากขึ้นนั้น ส่วนใหญ่เป็นผลมาจากการเปลี่ยนแปลงกฎหลายประการที่เสนอไว้สำหรับการประกวดในครั้งนี้ สถานีโทรทัศน์แห่งชาติชองฟินแลนด์ นอร์เวย์ โปรตุเกส และสวีเดน ต่างปฏิเสธที่จะเข้าร่วมการประกวดปี 1970 เนื่องจากไม่พอใจกับการผลการประกวดในปี 1969 ที่มีผู้ชนะสี่ประเทศและไม่มีกฎการตัดสินผลเสมอ
กิโยตา

กิโยตา  เป็นเมืองในประเทศชิลี ตั้งอยู่ตอนกลางของแคว้นบัลปาราอิโซ เป็นเมืองหลวงและเมืองที่ใหญ่ที่สุดของจังหวัดกิโยตา เป็นเมืองสำคัญด้านกสิกรรม อยู่ใกล้กับเมืองลากาเลรา โดยผ่านเมืองเล็ก ๆ ที่ชื่อลากรุซ ชาลส์ ดาร์วินเคยกล่าวถึงเกษตรกรรมและทัศนียภาพของเมืองในหนังสือ "The Voyage of the Beagle"
ลาโกอาดูสปาตูส

ลาโกอาดูสปาตูส  เป็นลากูนหรือทะเลสาบน้ำเค็มที่ใหญ่ที่สุดเป็นอันดับ 2 ในละตินอเมริกา และใหญ่ที่สุดของประเทศบราซิล ตั้งอยู่ในรัฐรีอูกรันดีดูซูล ทางตอนใต้ของประเทศบราซิล ลากูนมีความยาว 174 ไมล์ (280 กม.) ส่วนกว้างสุด 44 ไมล์ (70 กม.) และมีพื้นที่ 3,803 ตร.ไมล์ (9,850 กม.) แยกออกจากมหาสมุทรแอตแลนติกโดยคาบสมุทรที่เป็นผืนทรายกว้างราว 5 ไมล์ (8 กม.)
ลากูน

ลากูน หรือ ทะเลสาบน้ำเค็มชายฝั่ง  คือแหล่งน้ำตื้น ๆ ที่แบ่งแยกจากทะเลโดยเกาะสันดอนหรือแนวปะการัง โดยอยู่ขนานกับชายฝั่ง ส่วนมากจะมีทางเปิดสู่ทะเล โดยมากแล้วจะแบ่งเป็นลากูนชายหาดและลากูนอะทอลล์ โดยแยกแยะด้วยทรายและกรวด
อัลละฮ์ลันจุตกันอูเซียซุลตัน

อัลละฮ์ลันจุตกันอูเซียซุลตัน  เป็นเพลงคำนับประจำรัฐเประ
ทำนองเดิมจากเพลงพื้นเมืองของเซเชลส์ที่ได้รับความนิยมในยุคศตวรรษที่ 19 ผู้ประพันธ์ทำนองเพลงนี้คือ ปีแยร์-ฌ็อง เดอ เบร็องเฌ ต่อมาใช้เป็นเพลงคำนับของสุลต่านแห่งรัฐเประ โดย สุลต่านอับดุลเลาะห์ ภายหลังจากการสละราชสมบัติ และถูกลอบปลงพระชนม์. 
ใน ค.ศ. 1957 ทำนองของเพลงดังกล่าวได้ใช้เป็นเพลงชาติมาเลเซียที่มีชื่อว่า "เนอการากู"
เดวิด นิวเจนต์

เดวิด นิวเจนต์  เป็นนักฟุตบอลอาชีพชาวอังกฤษในตำแหน่งกองหน้า ปัจจุบันสังกัดสโมสรฟุตบอลเพรสตันนอร์ทเอนด์ 
นิวเจนต์มีชื่อเต็มว่า เดวิด เจมส์ นิวเจนต์ (David James Nugent) เกิดเมื่อวันที่ 2 พฤษภาคม ค.ศ. 1985 ที่เมืองไฮตัน เทศมณฑลเมอร์ซีย์ไซด์ ประเทศอังกฤษ เริ่มต้นการเป็นนักฟุตบอลด้วยการเป็นนักฟุตบอลทีมเยาวชนของลิเวอร์พูล และในปี ค.ศ. 1999 ได้ย้ายไปร่วมทีมเบรี
ในต้นปี ค.ศ. 2005 ได้ย้ายไปร่วมทีมเพรสตันนอร์ทเอนด์ในลีกวัน ด้วยค่าตัว 100,000 ปอนด์ และติดทีมชาติอังกฤษชุดอายุต่ำกว่า 21 ปี เป็นครั้งแรก 
ในปี ค.ศ. 2007 นิวเจนต์มีโอกาสได้ติดทีมชาติอังกฤษชุดใหญ่เป็นครั้งแรก โดยเล่นในตำแหน่งกองหน้า แทนที่แดร์เรน เบนต์ ของชาร์ลตันแอธเลติก ที่ได้รับบาดเจ็บ ในรายการฟุตบอลชิงแชมป์แห่งชาติยุโรป 2008 รอบคัดเลือก ที่อังกฤษต้องไปเยือนอิสราเอล และเป็นนิวเจนต์ที่สามารถยิงประตูได้ในนาทีที่ 93 เป็นประตูที่ 3 ทำให้อังกฤษได้ผ่านเข้ารอบสุดท้ายในที่สุด ซึ่งการติดทีมชาติอังกฤษครั้งนี้ ทำให้นิวเจนต์กลายเป็นนักฟุตบอลของเพรสตันนอร์ทเอนด์คนแรกที่ติดทีมชาติอังกฤษ หลังจากที่เซอร์ทอม ฟินนีย์ เคยทำไว้ในปี ค.ศ. 1958 และกลายเป็นนักฟุตบอลอังกฤษคนแรกที่ติดทีมชาติชุดใหญ่ ทั้งที่เล่นอยู่ในลีกนอกลีกสูงสุด หลังจากไมเคิล เกรย์ ของซันเดอร์แลนด์ ทำไว้เมื่อปี ค.ศ. 1999
ในปี ค.ศ. 2015 ได้ย้ายจากเลสเตอร์ซิตี ในพรีเมียร์ลีก ไปมิดเดิลส์เบรอ ในลีกแชมเปี้ยนชิพ แบบไม่มีค่าตัว
โดยส่วนตัวแล้ว นิวเจนต์ชื่นชอบทีมเอฟเวอร์ตัน และมีนักฟุตบอลที่ชื่นชอบ คือ ดันแคน เฟอร์กูสัน อดีตกองหน้าชาวสกอตแลนด์ของเอฟเวอร์ตัน
ไหล่ทวีป

ไหล่ทวีป  เป็นส่วนที่ตื้นที่สุดและอยู่ติดกับส่วนที่เป็นทวีป บางทีถือว่าเป็นส่วนของทวีป พื้นของไหล่ทวีปบางตอนจะเรียบ บางตอนมีร่องยาว บางตอนมีสันเนิน บางตอนมีแอ่งกลม บางตอนมีเนินเขา บางส่วนเป็นหิน บางส่วนปกคลุมด้วยโคลน ทราย หรือกรวด
ไหล่ทวีป เป็นส่วนที่มีการเปลี่ยนแปลง อาจเป็นการเปลี่ยนแปลงแบบกรรมวิธีปรับระดับ หรือการเปลี่ยนแปลงที่เกิดจากการเคลื่อนไหวแปรรูปของเปลือกโลก ไหล่ทวีปจะมีระดับสูงขึ้นและมีขนาดกว้างออกไป เพราะมีวัตถุต่าง ๆ จากพื้นดินมาทับถมอยู่ ตัวกระทำที่นำเอาวัตถุเหล่านั้นมาคือ แม่น้ำ ลมและสิ่งที่หลุดร่วงจากฝั่งจากการกระทำของทะเลมหาสมุทรเอง ถ้าชายฝั่งจมตัวลงน้ำทะเลจะไหลท่วมขึ้นไปถึงส่วนที่ป็นที่ราบชายฝั่ง ไหล่ทวีปจะเปลี่ยนแปลงไป ถ้าชายฝั่งยกตัวสูงขึ้นไหล่ทวีปอาจกลายเป็นที่ราบชายฝั่งไปเป็นส่วนของผืนดินที่ลาดเอียงจากชายฝั่งลงไปใต้ทะเล หรือเป็นส่วนของผืนดินที่ยื่นออกมาจากทวีป ไหล่ทวีปถือเป็นบริเวณที่มีน้ำตื้น ซึ่งบางครั้ง เราเรียกว่า ไหล่ทะเล 
ซึ่งมีความจะมีความลาดเอียงจากชายฝั่งทะเลอย่างน้อยมากประมาณ 0.1 องศาเท่านั้น และเป็นพื้นที่ๆแพลงก์ตอนอาศัยเป็นจำนวนมาก ขอบทวีปซึ่งเป็นบริเวณระหว่างไหล่ทวีปกับที่ราบก้นสมุทรนั้น ประกอบด้วยแผ่นทวีปที่ลาดชันไปจนถึงบริเวณที่ราบเรียบใต้ทะเล ซึ่งการที่ตะกอนจากทวีปได้ตกลงไปสู่บริเวณฐานที่ลาดชันของไหล่ทวีป เป็นสาเหตุหนึ่งที่ทำให้ทวีปเกิดการขยายตัว โดยส่วนมากจะมีความลึกถึง200 เมตร
ทางกฎหมายทะเล.
ตามอนุสัญญาองค์การสหประชาชาติว่าด้วยกฎหมายทะเล พ.ศ. 2525 ได้แบ่งเขตทางทะเลออกเป็นส่วนต่างๆโดนระบุส่วนที่เป็นไหล่ทวีปไวดั้งนี้
ประกอบด้วยพื้นทะเล และใต้ผิวพื้นของพื้นที่ใต้น้ำ ซึ่งยืดขยายจากทะเลอาณาเขตไปจนถึงขอบ ที่ด้านนอกสุดของทวีปที่มีน้ำลึกไม่เกิน 200 เมตร หรือที่ระยะ 200 ไมล์ทะเลจากเส้นฐาน ซึ่งใช้วัดความกว้างของทะเลอาณาเขต ในกรณีที่ริมขอบของทวีปยืดขยายออกไป ไม่ถึงระยะดังกล่าว 
ตามกฎหมายทะเล รัฐชายฝั่งมีสิทธิอธิปไตยเหนือทรัพยากรธรรมชาติ ทั้งบน และใต้ผิวพื้นไหล่ทวีป ไม่ว่าจะมีชีวิตหรือไม่มีชีวิต ส่วนรัฐอื่นๆ ยังมีสิทธิ ที่จะวางสายเคเบิล หรือท่อทางใต้ทะเลบนไหล่ทวีปนั้นได้ โดยต้องได้รับความยินยอม จากรัฐชายฝั่งก่อน
อะไลต์แดตเนเวอร์คัมส์

"อะไลต์แดตเนเวอร์คัมส์"  เป็นเพลงของวงดนตรีร็อกชาวอเมริกัน ลิงคินพาร์ก ร่วมกับนักดนตรีชาวอเมริกัน สตีฟ อะโอะกิ รวมอยู่ในอัลบั้มรีมิกซ์ชุดที่ 2 ของวง "รีชาจด์" เป็นซิงเกิลที่ 26 ของวง เพลงปรากฏเป็นเพลงลำดับแรกในอัลบั้ม ขณะที่เพลงนี้ในเวอร์ชันรีบูตที่โปรดิวซ์โดย ริก รูบิน จะเป็นเพลงลำดับสุดท้ายหรือเป็นแทร็กปิดอัลบั้ม ออกจำหน่ายในรูปแบบซีดีซิงเกิลในวันที่ 11 ตุลาคม พ.ศ. 2556
มิวสิกวิดีโอ.
เมื่อวันที่ 6 ตุลาคม พ.ศ. 2556 โจ ฮาห์น ยืนยันว่าจะมีการผลิตมิวสิกวิดีโอของเพลง "A Light That Never Comes" ด้วยการโพสต์ภาพเบื้องหลังการทำงาน และวิดีโอตัวอย่างสั้นๆ ในบัญชีอินสตาแกรมของเขา หลังจากนั้นสองสามวันต่อมา มิวสิกวิดีโอได้ออกเผยแพร่ แต่หลายเว็บไซต์ชื่อดังทั่วโลกยังให้ออกเผยแพร่เฉพาะภายในบางประเทศเท่านั้น
มิวสิกวิดีโอนี้ได้เผยแพร่ออกมาอย่างเป็นทางการทั่วโลกในยูทูบ ในวันที่ 17 ตุลาคม พ.ศ. 2556 เบื้องหลังการผลิตของมิวสิกวิดีโอนี้อยู่ในเว็บไซต์อย่างเป็นทางการของบริษัทเดลล์ โดยในมิวสิกวิดีโอมีสมาชิกของวงและรูปปั้นของสตีฟ อะโอะกิ ในโลกไซเบอร์ รวมทั้งนักแสดงหญิงที่ไม่ระบุชื่อ ปรากฏอยู่ในมิวสิกวิดีโอ
รีมิกซ์.
อะไลต์แดตเนเวอร์คัมส์ (รีมิกซ์)  เป็นอีพีชุดที่ 3 ที่ออกเผยแพร่สู่สาธารณะโดยวงดนตรีร็อกชาวอเมริกัน ลิงคินพาร์ก และเป็นอีพีที่ออกเผยแพร่เป็นชุดที่ 2 โดยนักดนตรีอิเล็กโทรเฮาส์ชาวอเมริกัน สตีฟ อะโอะกิ ประกอบไปด้วยเพลง "A Light That Never Comes" ในรูปแบบรีมิกซ์ 7 แทร็กโดยศิลปิน 7 ท่าน เป็นหนึ่งในบางอีพีที่ไม่ได้ออกจำหน่ายโดย Machine Shop ซึ่งเป็นค่ายเพลงที่ก่อตั้งขึ้นโดยนักร้องร่วมของวง ไมค์ ชิโนดะ ทั้งอัลบั้มมีอยู่ในช่องในยูทูบที่เป็นทางการของสตีฟ อะโอะกิ และดิมมัคเรคคอร์ดส์
ตะขบไทย

ตะขบไทย ชื่อวิทยาศาสตร์: "Flacourtia rukam" เป็นพืชในวงศ์ Flacourtiaceae เป็นไม้ยืนต้นขนาดเล็ก ลำต้นอ่อนมีหนามแข็ง ผิวใบด้านบนสีเขียวเข้มเป็นมัน ใบอ่อนสีแดงแกมน้ำตาล ใบห้อยลง ขอบใบมีรอยหยักหยาบๆ ดอกช่อ ออกตามซอกใบ ดอกสีเหลืองแกมเขียว ผลสดมีเนื้อนุ่ม สีเขียวอ่อน สีชมพู หรือสีเขียวอมม่วง เนื้อสีขาว ฉ่ำน้ำ มีรสเปรี้ยว เมล็ดแบน กระจายพันธุ์ทางตอนล่างของเอเชียตะวันออกเฉียงใต้ เป็นไม้หายากในหมู่เกาะโมลุกกะและเกาะนิวกินี มีปลูกในไทย อินโดจีน และอินเดีย ผลสุกรับประทานเป็นผลไม้สด ใช้ทำโรยัก ดอง หรือทำแยม ใบอ่อนรับประทานเป็นผักสด ผลดิบใช้แก้ท้องเสีย น้ำคั้นจากใบใช้รักษาอาการอักเสบของเปลือกตา เนื้อไม้แข็งใช้ทำเฟอร์นิเจอร์และของใช้ในบ้าน
เอส.ดี.เอฟ

เอส.ดี.เอฟ (ย่อจาก Sex Drug Family) เป็นกลุ่มศิลปินไทย สังกัด เอส.ดี.เอฟ มิวสิค ประกอบด้วยสมาชิกคือ แชมป์ - นิตินันท์ จันทรเดชา (ร้องนำ), แฮ็ค - ฐาปนา ณ บางช้าง (กีตาร์), ไท - จีรศักดิ์ ไฝสิงห์ (เบส), เบียร์ - ธนิต เทียนป้อม (กีตาร์), เอ้ - วีระพงษ์ วีระน้อย (กลอง) มีผลงานเพลงที่เป็นที่รู้จักจากเพลง "สุดฤทธิ์" เพลงประกอบละครเรื่อง "รักสุดฤทธิ์" และ "เกิดมาเพื่อรักเธอ" เพลงประกอบละคร "สามีตีตรา"
แฮ็คที่เดิมทีเป็นสมาชิกวงแคลช คิดที่จะทำวงต่อหลังจากแคลชได้แยกวงไป ได้เจอกับสมาชิกคนอื่นของวง ซึ่งแต่ละคนเคยเล่นเป็นแบ็กอัป และเคยทำงานเบื้องหลังมาก่อน โดยเริ่มจากทำ Side Project ในอัลบั้ม "ไนน์มิสยูทู" เพลง กรง จนได้มาร่วมวงกัน โดยใช้เวลารวมกันประมาณ 3 ปี โดยชื่อวง S.D.F นั้น ฟองเบียร์ - ปฏิเวธ อุทัยเฉลิม เป็นคนตั้งให้
ในปี พ.ศ. 2561 แฮ็คได้ตัดสินใจแยกตัวกลับไปทำวงแคลชอีกครั้ง ทำให้สมาชิกในวงเหลือเพียง 3 คน แต่ก็ยังตัดสินใจทำวงต่อ โดยแชมป์ได้กล่าวไว้ในในการสัมภาษณ์ว่า เขายังทำวงต่อเพราะเพื่อนสมาชิกในวง 
ในปี พ.ศ. 2564 ยุ่น มือกลองของวงในตอนนั้นได้แนะนำเอ้ ซึ่งจะมาทำหน้าที่เป็นมือกลองให้กับวงต่อไป 
ในปี พ.ศ. 2566 หลังจาก แคลช ได้ยุบในรอบที่ 2 แฮ็คได้กลับมารวมกับวงอีกครั้ง 
สมาชิก.
อดีตสมาชิกแบ็กอัพทัวร์คอนเสิร์ต
อดีตสมาชิกนักดนตรี S.D.F
โพลีแคต

โพลีแคต  เป็นวงดนตรีแนวซินท์ป็อป จากจังหวัดเชียงใหม่ ภายใต้สังกัดสมอลล์รูม จากผลงานเพลง "พบกันใหม่" ของทางวงก็ทำให้วงโพลีแคตเริ่มเป็นที่รู้จักจากสไตล์การร้อง และแนวเพลงซินธ์ป็อปสมัยคริสต์ทศวรรษ 1980
ประวัติ.
โพลีแคต เกิดจากการรวมตัวกันตั้งวงเล่นดนตรี โดยเริ่มจาก “ผา” และ “นะ” ที่เรียนอยู่มหาวิทยาลัยเชียงใหม่ด้วยกัน ก่อตั้งวงดนตรีขึ้นมา ใช้ชื่อวงว่า “Ska Rangers” วงดนตรีแนวเร็กเก้ สกา มี “นะ” เป็นนักร้องนำ และกีตาร์ “ผา” และ “โต้ง” เล่นเครื่องเป่า โดยได้ “ดอย” และ “เพียว” เพื่อนรุ่นน้องจากมหาวิทยาลัยพายัพ มาตีกลอง และเล่นเบสให้ พวกเขาเดินสายเล่นดนตรีตามผับต่าง ๆ ในจังหวัดเชียงใหม่เป็นเวลา 3 ปี ก็ได้มีโอกาสเข้าไปแคสหนัง “เดอะ แฮงค์โอเวอร์ ภาค 2” และได้ถูกเลือกให้เล่นโดยเป็นฉากแต่งงานโดยที่พวกเขาเล่นเพลง “I Ran (So Far Away)” ของศิลปิน อะฟล็อกออฟซีกัลส์ ทำให้พวกเขาได้รู้จักกับแนวดนตรีที่เรียกว่า “นิวเวฟ” ที่เต็มไปด้วยเสน่ห์ของเครื่องสังเคราะห์เสียง (ซินธิไซเซอร์) จึงยึดเป็นแนวทางใหม่ของวง และได้มีการผสมผสานเครื่องเป่าเข้าไปด้วยจึงเกิดแนวดนตรีแนวใหม่ที่เรียกว่า “ซินธ์ป็อป หรือ อินดี้แดนซ์” พร้อมกับชื่อวงใหม่ในนามโพลีแคต
วงโพลิแคตออกอัลบั้มแรกชื่อว่า "05:57" เมื่อปี 2554 จากนั้นในปี 2559 ออกอัลบั้มชุดที่ 2 ชื่อว่า "80 Kisses" ซึ่งประสบความสำเร็จและเป็นที่รู้จักอย่างรวดเร็วในเพลง พบกันใหม่ เพลงนี้ปลุกกระแสดนตรีในยุค 80 ขึ้นมาอีกครั้ง ปัจจุบันเหลือสมาชิกเพียง 3 คน ได้แก่ นะ ร้องนำ, เพียว มือเบส และ โต้ง ซินธิไซเซอร์
ในปี พ.ศ. 2559 โพลิแคตเป็นศิลปินรายแรกของไทยที่ได้รับเลือกให้ปรากฏบนแบนเนอร์ของร้านไอทูนส์ และแอปเปิลมิวสิก นอกจากนี้ในอีกสองปีต่อมา วงได้รับเลือกให้เปิดการแสดงในวันเปิดตัวอย่างเป็นทางการของแอปเปิลสโตร์สาขาแรกของไทย ณ ศูนย์การค้าไอคอนสยาม
ซัมเมอร์สต๊อป

ซัมเมอร์สต๊อป  เป็นวงดนตรีแนวป๊อป สัญชาติไทย สังกัดค่ายสมอลล์รูม
ประวัติ.
จากการเริ่มต้นของสองพี่น้องฝาแฝด "เอิง-เอย" ที่ร่วมเล่นดนตรีด้วยกันตั้งแต่สมัยมัธยม ผ่านเวทีการแสดงและการประกวดตั้งแต่ในรั้วโรงเรียนไปถึงระดับภูมิภาค เมื่อเวลาพ้นผ่าน ทั้งสองต้องแยกกันไปเรียนต่อคนละมหาวิทยาลัย แต่ความฝันความตั้งใจทางด้านงานเพลงก็ไม่ลดละ “เอิง” ได้เข้าร่วมชมรม TU Folksong และได้เจอกับ "แมว" ก็ร่วมก่อตั้งวงขึ้น พร้อมกับ "โดม" รุ่นน้องที่ TU Folksong ที่เข้ามาสมทบในฐานะมือกลองประจำวง หลังจากนั้นก็ได้เข้ามาอยู่ในค่ายเพลง “สมอลล์รูม” ในชื่อวง SUMMER STOP
ผลงาน.
ซิงเกิ้ล.
พ.ศ. 2555
พ.ศ. 2556
พ.ศ. 2557
พ.ศ. 2558
อัลบั้ม.
พ.ศ. 2560
SINGLE.
พ.ศ. 2556
พ.ศ. 2557
เหงียน เติ๊น สุง

เหงียน เติ๊น สุง (17 พฤศจิกายน พ.ศ. 2492 —) คืออดีตนายกรัฐมนตรีของเวียดนาม ได้รับการแต่งตั้งจากรัฐสภาเวียดนาม เมื่อวันที่ 27 มิถุนายน พ.ศ. 2549 เขาได้รับการเสนอชื่อเข้าชิงตำแหน่งนายกรัฐมนตรีหลังจากที่ฟาน วัน ขาย นายกรัฐมนตรีคนก่อนหน้าลาออก เหงียน เติ๊น สุงได้รับเลือกให้เป็นผู้นำอันดับสามของพรรคคอมมิวนิสต์เวียดนามต่อจากประธานาธิบดีเจือง เติ๊น ซาง และรัฐมนตรีว่าการกระทรวงกลาโหมฝุ่ง กวาง ทัญ
สุลต่านอาตาอุลละฮ์ มูฮัมมัด ชะฮ์ที่ 2

ปาดูกา ซรี สุลต่านอาตาอุลละฮ์ มูฮัมมัด ชะฮ์ที่ 2 อิบนี อัล-มาร์ฮุม สุลต่านซีอัดดิน มูการ์รัม ชะฮ์ที่ 1 (สวรรคต 17 พฤศจิกายน ค.ศ. 1698) เป็นสุลต่านเกอดะฮ์องค์ที่ 16 และครองราชย์ใน ค.ศ. 1688 ถึง 1698 ใน ค.ศ. 1692 พระองค์เป็นผู้สำเร็จราชการในพระราชบิดา พระองค์ย้ายเมืองหลวงไปที่โกตาบูกิตปีนัง
ณ วันที่ 23 มีนาคม ค.ศ. 2017 เชื่อกันว่าสมาคมประวัติศาสตร์มาเลเซียค้นพบหลุมฝังพระศพของพระองค์พร้อมกับหลุมศพอื่นอีกแปดแห่งบนฝั่งแม่น้ำที่กัมปุงบูกิตปินัง ใกล้อาโลร์เซอตาร์
ด่าง (แก้ความกำกวม)

ด่าง อาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ด่าง (พืช)

ด่าง ชื่อวิทยาศาสตร์: "Hymenopyramis siamensis" เป็นไม้เลื้อยเนื้อแข็งในวงศ์ Labiatae ตามกิ่งมีสันสี่เหลี่ยม มีขนยาวปกคลุม มีเลนติเซลเป็นรอยขีดนูน ใบเดี่ยว เรียงตรงข้าม ดอกช่ออกตามปลายยอด มีดอกย่อยจำนวนมาก ผลกลมรี เมล็ดขนาดเล็ก สีดำ กระจายพันธุ์ในภาคตะวันออกเฉียงเหนือและภาคกลาง พบครั้งแรกโดยหมอคาร์ ชาวไอริช เมื่อเดือนกันยายน พ.ศ. 2454 ในป่าดิบชื้น อำเภอศรีราชา จังหวัดชลบุรี ชื่อสปีชีส์ตั้งเป็นเกียรติแก่ประเทศไทย
แบบเบิร์ดเบิร์ด ครั้งที่ 1

แบบเบิร์ดเบิร์ด ครั้งที่ 1 เป็นชื่อตอนของแบบเบิร์ดเบิร์ดโชว์ของ ธงไชย แมคอินไตย์ ที่จัดขึ้นเป็นครั้งที่ 1 ในวันที่ 12 กรกฎาคม พ.ศ. 2529 จัดแสดงที่ ศูนย์เยาวชนไทย-ญี่ปุ่นดินแดง จำนวน 2 รอบ จำนวนผู้ชม 6,400 คน นอกจากมีนักร้องรับเชิญ เรวัต พุทธินันทน์ ผุสชา โทณะวณิก ฐิติมา สุตสุนทร นันทิดา แก้วบัวสาย แล้ว มีครอบครัวของเขาร่วมแสดงบนเวทีด้วย สร้างความประทับใจให้ผู้ชมเป็นอย่างมาก 
บทเพลงที่ใช้ในคอนเสิร์ต.
หมายเหตุ (*) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VCD/DVD
หมายเหตุ (**) เพลงที่ได้ใช้ในการแสดง แต่ไม่ได้อยู่ในบันทึกการแสดงสดในรูปแบบ VHS รวมถึง VCD/DVD (เนื่องจากไม่ได้รับอนุญาตจากเจ้าของลิขสิทธิ์)
การผลิต.
ในแบบเบิร์ดเบิร์ดโชว์ ครั้งที่ 1
ได้ถูกวางจำหน่ายครั้งแรกเป็นบันทึกเสียงการแสดงสดในรูปแบบเทปคาสเซ็ท 2 ม้วน บรรจุในกล่องพลาสติก โดยบริษัท อามีโก้ จำกัด เป็นผู้จัดจำหน่าย เมื่อปี พ.ศ. 2529
แบมแบม

กันต์พิมุกต์ ภูวกุล (เกิด 2 พฤษภาคม พ.ศ. 2540) หรือที่รู้จักกันในชื่อเล่นว่า แบมแบม (เกาหลี: ) เป็นแร็ปเปอร์และนักร้องชาวไทยที่อาศัยอยู่ในเกาหลีใต้ และเป็นสมาชิกของก็อตเซเวน บอยแบนด์เกาหลีใต้
ประวัติ.
กันต์พิมุกต์ ภูวกุล เกิดเมื่อวันที่ 2 พฤษภาคม พ.ศ. 2540 ที่กรุงเทพมหานคร ประเทศไทย เป็นบุตรชายคนที่สามจากจำนวนสี่คน มารดาชื่อ กชกร ภูวกุล บิดาเสียชีวิตตั้งแต่กันต์พิมุกต์อายุ 3 ปี มีพี่ชาย 2 คน คือ ศรัณย์ชัย ภูวกุล (เบียร์) และชินดนัย ภูวกุล (แบงค์) มีน้องสาว 1 คน คือหทัยชนก ภูวกุล (เบบี้)
กันต์พิมุกต์จบการศึกษาระดับชั้นอนุบาลและประถมศึกษาจากโรงเรียนสายอักษร เขตบึงกุ่ม กรุงเทพมหานคร จากนั้นศึกษาต่อที่โรงเรียนปราโมชวิทยารามอินทรา เขตบางเขน กรุงเทพมหานคร จนถึงชั้นมัธยมศึกษาปีที่ 2 และจบการศึกษาระดับมัธยมศึกษาตอนปลาย จากการศึกษานอกระบบและการศึกษาตามอัธยาศัย อำเภอพระประแดง เมื่อปลายปี พ.ศ. 2562 ด้วยเกรดเฉลี่ย 3.24
ในวัยเด็กกันต์พิมุกต์ได้ฉายแววการคัฟเวอร์มาตั้งแต่เด็กโดยได้เต้นเพลงของเรน และได้เข้าประกวด Rain Cover Dance In Thailand เมื่อปี พ.ศ. 2550 ขณะมีอายุ 10 ปี และคว้าอันดับ 2 ในฐานะสมาชิกทีม WE ZAA COOL จากรายการประกวด LG Entertainer In Thailand โดยมารดาให้การสนับสนุน
กันต์พิมุกต์พูดได้ถึง 3 ภาษา คือภาษาไทย ภาษาอังกฤษ และภาษาเกาหลี มีผลงานการแสดงโฆษณาหลายชิ้น และได้ร่วมแสดงภาพยนตร์ฮ่องกง เรื่อง Fairy Tale Killer ซึ่งออกฉายในปี พ.ศ. 2555
การทำงาน.
กันต์พิมุกต์เข้ารับการฝึกหัดในค่ายเจวายพีเอนเตอร์เทนเมนต์เป็นเวลาสามปีครึ่ง ก่อนจะเปิดตัวในฐานะสมาชิกก็อตเซเวน กันต์พิมุกต์ได้ปรากฏตัวในรายการ Who Is Next (WIN) ในตอนที่ 4 ร่วมกับ มาร์ค ตวน, แจ็คสัน หวัง, คิม ยูคยอม, เจ พัก, ซองจิน, ย็องเค, วอนพิล และจุนฮยอก ซึ่งตอนนี้เป็นการแข่งเด็กฝึกหัดจากค่ายเจวายพีเอนเตอร์เทนเมนต์และค่ายวายจีเอ็นเตอร์เทนเมนต์
เพลงแรกของก็อตเซเวนคือ "Girls Girls Girls" มิวสิกวิดีโอได้เผยแพร่เมื่อวันที่ 14 มกราคม พ.ศ. 2557
รายชื่อละครโทรทัศน์ของดาราวีดีโอ

ละครของดาราวีดีโอ เป็นผลงานละครโทรทัศน์ของ บริษัท ดาราวิดีโอ จำกัด ที่ออกอากาศตั้งแต่ พ.ศ. 2525 ถึงปัจจุบัน ทาง ช่อง 7 เอชดี
ละครโทรทัศน์.
ละครที่ออกอากาศระหว่างปี 2530 - 2539.
ละครทีออกอากาศปี 2537.
ทางสถานีโทรทัศน์สีกองทัพบกช่อง 7 ได้ปรับผังรายการใหม่ โดยปรับเวลาออกอากาศของละครหลังข่าวให้เป็นเวลา 20.30 น. และเพิ่มเวลาออกอากาศเป็น 2 ชั่วโมง
ละครจักร ๆ วงศ์ ๆ.
สร้างโดย บริษัท สามเศียร จำกัด นับตั้งแต่ปี 2530 ช่อง 7 สี ได้ย้ายช่วงเวลาของละครจักร ๆ วงศ์ ๆ จากคืนวันจันทร์-อังคาร หลังข่าวภาคค่ำ มาเป็นช่วงเช้าวันเสาร์และอาทิตย์ เวลา 08.15-09.15 น.จนถึงปัจจุบัน ละครเรื่องสุดท้ายที่ฉายหลังข่าวคือ พระอภัยมณี โดยยังไม่ทันอวสาน ก็ถูกย้ายมาฉายช่วงเช้าแทน และภายหลังดำเนินงานโดย บริษัท ดีด้า วิดีโอ โปรดักชั่น จำกัด แทน
ละครสั้นปากกาทอง.
สร้างโดยบริษัท เอเอ็นเตอร์เทนเมนต์ หรือ ดีด้า วิดีโอ โปรดักชั่น และ ดาราวิดีโอ ออกอากาศช่วงบ่ายวันอาทิตย์ ทางสถานีโทรทัศน์สีกองทัพบกช่อง 7 ระหว่างปี 2535 - 2540
เค้กเรดเวลเวต

เค้กเรดเวลเวต  คือเค้กที่มีสีแดงเข้ม แดงอ่อน หรือสีน้ำตาลแดง แต่เดิมคือเค้กแซนด์วิชที่ตกแต่งด้านบนด้วยครีมชีส หรือรู (roux) ปรุงสำเร็จโรยหน้าเค้ก สีแดงในเค้ก เดิมทีแล้วมาจากการใส่น้ำส้มสายชู (วิธีสมัยใหม่จะเพิ่มส่วนผสมของบีตรูต หรือสีผสมอาหาร)
ส่วนผสมทั่วไปของเค้กเรดเวลเวต ได้แก่ นมเนย เนย โกโก้ และแป้งประกอบอาหาร สำหรับตัวเค้ก และบีตรูต หรือสีผสมอาหาร สำหรับสีของเค้ก
เฟนต์ (เพลงลิงคินพาร์ก)

"เฟนต์"  เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่สองของวง "เมทีโอรา" เพลงนี้ออกจำหน่ายเป็นซิงเกิลที่สองของอัลบั้มในวันที่ 9 มิถุนายน พ.ศ. 2546 และเข้าสู่สามสิบอันดับแรกในหลายๆ ชาร์ตเพลง รวมไปถึงบิลบอร์ดฮอต 100 ซึ่งอยู่ในอันดับที่ 48 และเข้าสู่อันดับ 1 ในชาร์ตเพลงอัลเทอร์เนทีฟของสหรัฐอเมริกา กลายเป็นเพลงที่สามของวงที่ติดอันดับ 1 ในชาร์ต ต่อมาเพลงนี้ได้นำมาผสมกับผลงานของเจย์ซีในอีพี "คอลลิชันคอร์ส" ซึ่งได้นำเนื้อเพลงจากเพลง "Jigga What" จากอัลบั้ม "Vol. 2... Hard Knock Life" มาผสมกับเพลงนี้ นอกจากนี้ วงดนตรีเมทัลคอร์ชาวอเมริกัน I, the Breather ได้บันทึกผลงานคัฟเวอร์เพลงนี้อีกด้วย
มิวสิกวิดีโอ.
มิวสิกวิดีโอ กำกับโดย มาร์ก โรมันเน็ก และถ่ายทำที่ดาวน์ทาวน์ลอสแอนเจลิส แสดงให้เห็นวงกำลังแสดงดนตรีหน้าผู้ชมและสปอร์ตไลต์ โดยผู้ชมคอนเสิร์ตทั้งหมดเป็นสมาชิกจากลิงคินพาร์กอันเดอร์กราวด์ เกือบทั้งวิดีโอแสดงให้เห็นแต่ภาพที่ถ่ายจากด้านหลังของวง โดยการให้แสงใส่พวกเขาให้เกิดเป็นภาพเงาสีดำ ทำให้ภาพด้านหน้าของวงไม่ได้แสดงให้เห็นตลอดเวลาในวิดีโอ แต่จะแสดงให้เห็นในท่อนสุดท้ายของเพลง พวกเขาแสดงดนตรีหน้าอาคารที่ถูกทิ้งร้างที่มีรอยขีดเขียนบนผนังและสัญลักษณ์ของลิงคินพาร์ก
รายชื่อเพลง.
เพลงทั้งหมดแต่งโดยลิงคินพาร์ก
รายชื่อรางวัลที่ลิงคินพาร์กได้รับ

รายชื่อรางวัลและการเข้าชิงรางวัลของวงดนตรีร็อกชาวอเมริกัน ลิงคินพาร์ก 
American Music Awards.
ลิงคินพาร์กได้รับรางวัล 5 รายการจากการเสนอชื่อเข้าชิงทั้งหมด 9 รายการ
Grammy Awards.
ลิงคินพาร์กได้รับรางวัล 2 รายการจากการเสนอชื่อเข้าชิงทั้งหมด 6 รายการ
MTV Awards.
MTV Asia Awards.
ลิงคินพาร์กได้รับรางวัล 6 รายการจากการเสนอชื่อเข้าชิงทั้งหมด 8 รายการ
MTV Video Music Awards.
ลิงคินพาร์กได้รับรางวัล 4 รายการจากการเสนอชื่อเข้าชิงทั้งหมด 18 รายการ
สมศักดิ์ ชูโต

ศาสตราจารย์ สมศักดิ์ ชูโต อดีตรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตอธิการบดีสถาบันบัณฑิตพัฒนบริหารศาสตร์ และอดีตสมาชิกสภานิติบัญญัติแห่งชาติ พ.ศ. 2516
การทำงาน.
ศ.สมศักดิ์ ชูโต หรือ ศ.ดร.สมศักดิ์ ชูโต ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ซึ่งเป็นสภานิติบัญญัติแต่งตั้งขึ้นในรัฐบาลนายสัญญา ธรรมศักดิ์ หลังเหตุการณ์ 14 ตุลาคม พ.ศ. 2516 ต่อมาในปี พ.ศ. 2517 เขาได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ (NIDA) ดำรงตำแหน่งจนครบวาระในปี พ.ศ. 2521
ต่อมาในรัฐบาลพลเอก เปรม ติณสูลานนท์ (ครม.42) ได้รับแต่งตั้งเป็นรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรีอีกตำแหน่งหนึ่ง จนกระทั่งในอีก 1 ปีถัดมาจึงถูกปรับออกจากตำแหน่งรัฐมนตรีดังกล่าว แต่ยังคงปฏิบัติหน้าที่โฆษกรัฐบาลเช่นเดิม
สมศักดิ์ ชูโต เข้ารับตำแหน่งอธิการบดีสถาบันบัณฑิตพัฒนบริหารศาสตร์ อีกครั้งในปี พ.ศ. 2530
กลุ่ม 10 มกรา

กลุ่ม 10 มกรา กลุ่มการเมืองที่ก่อตัวขึ้นภายใน พรรคประชาธิปัตย์ ซึ่งมีส่วนสำคัญทำให้ พลเอก เปรม ติณสูลานนท์ นายกรัฐมนตรีในขณะนั้นต้องประกาศยุบสภา
กลุ่ม 10 มกรา ก่อตั้งโดยเฉลิมพันธ์ ศรีวิกรม์ อดีตเลขาธิการพรรคช่วงปี พ.ศ. 2522 และวีระ มุสิกพงศ์ เลขาธิการพรรคในขณะนั้น โดยที่มาของชื่อกลุ่มมาจากเหตุการณ์เมื่อวันที่ 10 มกราคม พ.ศ. 2530 ณ โรงแรมเอเชีย ที่ประชุมพรรคประชาธิปัตย์ ได้ทำการเลือกตั้งหัวหน้าพรรค ซึ่งกลุ่มของวีระได้เสนอชื่อนายเฉลิมพันธ์ ส่วนกลุ่มของชวน หลีกภัย ได้เสนอชื่อพิชัย รัตตกุล หัวหน้าพรรคในขณะนั้น ส่วนตัววีระได้ลงชิงตำแหน่งเลขาธิการพรรคแข่งกับ พลตรี สนั่น ขจรประศาสน์ ปรากฏว่าทั้งเฉลิมพันธ์และวีระพ่ายแพ้ต่อพิชัยและพลตรี สนั่น 
ทั้งนี้ กลุ่ม 10 มกรานี้มีความไม่พอใจในการบริหารงานของพิชัย หัวหน้าพรรคมาเป็นระยะเวลาหนึ่งแล้ว โดยต้นเหตุของความขัดแย้งในครั้งนั้น แบ่งได้ 5 ประเด็น กล่าวคือ
และจาก 5 สาเหตุดังกล่าว นำมาซึ่งการเผชิญหน้ากันระหว่าง 2 ขั้วภายในพรรค และจากความขัดแย้งครั้งนั้น ส่งผลให้การทำหน้าของพรรคประชาธิปัตย์ในรัฐสภา สภาผู้แทนราษฎร และการแสดงออกทางการเมืองต่อสาธารณชนไม่เป็นเอกภาพนับแต่นั้น มีการแสดงออกของสมาชิกพรรคในทางที่ขัดแย้งกับมติหรือนโยบายพรรค
ต่อมากลุ่ม 10 มกรา ได้ลาออกจากพรรคประชาธิปัตย์พร้อมกับกลุ่มวาดะห์ ภายหลังจากการที่ทั้งสองกลุ่มไม่ยกมือสนับสนุนร่างพระราชบัญญัติลิขสิทธิ์และสิทธิบัตรจนทำให้ พลเอก เปรม ติณสูลานนท์ นายกรัฐมนตรี ต้องประกาศยุบสภา เมื่อปี พ.ศ. 2531 ซึ่งกลุ่ม 10 มกราบางส่วนและทางกลุ่มวาดะห์ได้ร่วมมือกันจัดตั้งพรรคการเมืองโดยใช้ชื่อว่า พรรคประชาชน ในการเลือกตั้งเมื่อปี พ.ศ. 2531 พรรคประชาชนได้ สส. ในสภาทั้งสิ้น 19 คน ซึ่งในเวลาต่อมาพรรคประชาชนได้ยุบรวมเข้ากับพรรคเอกภาพ ทำให้นายวีระได้แยกตัวไปสังกัดพรรคความหวังใหม่ พร้อมกับกลุ่มวาดะห์ และภายหลังสมาชิกพรรคเอกภาพบางส่วนซึ่งรวมถึงกลุ่ม 10 มกราได้ย้ายเข้าไปสังกัดพรรคสามัคคีธรรม ที่ก่อตั้งขึ้นใหม่
กลุ่ม 10 มกรา หมดบทบาทลงภายหลังการวางมือทางการเมืองของเฉลิมพันธ์หัวหน้ากลุ่ม หลังจากเหตุการณ์พฤษภาทมิฬ
ฮูส์คอลล์

ฮูส์คอลล์  เป็นแอปพลิเคชันสมาร์ตโฟนสัญชาติไต้หวัน โดย บริษัท Gogolook ที่สามารถบอกผู้ใช้งานได้ถึงเจ้าของสายเรียกเข้าทางโทรศัพท์ ซึ่งสามารถทำให้ผู้ใช้งาน เลือกรับสายที่ต้องการรับและไม่ต้องการรับได้ รวมไปถึงการค้นหาเบอร์แบบออฟไลน์และการบล็อกเบอร์โทรเข้า สามารถดาวน์โหลดได้ทั้งในระบบปฏิบัติการ แอนดรอยด์, ไอโอเอส และวินโดวส์โฟน ซึ่งมีภาษาให้เลือกถึง 10 ภาษาในแต่ละประเทศ 
ทั้งนี้ การทำงานของ Whoscall นั้น เพื่อให้มีประสิทธิภาพมากที่สุด ขึ้นอยู่กับความเร็วและเสถียรภาพของอินเทอร์เน็ต และเครื่อข่ายของประเทศนั้น ๆ. ด้วย
Whoscall ได้รับเลือกจาก Google Play ให้เป็น Best Apps ของปี 2013 ใน 8 ประเทศของเอเชีย 
คำว่า Whoscall นั้น ย่อมาจาก “ Who is calling ?” หรือในภาษาไทยที่แปลว่า “ใครโทรมา?” ปัจจุบันเปิดให้ดาวน์โหลดฟรี ใน 31 ประเทศ รวมถึง ประเทศ ไต้หวัน, เกาหลีใต้, ฮ่องกง, ญี่ปุ่น, ไทย, และ บราซิล
ประวัติ.
ที่มาของแอปพลิเคชัน Whoscall นั้น มาจากการรวมตัวทางความคิดระหว่างสามผู้ก่อตั้ง จึงเกิดเป็น Gogolook ที่ในขณะนั้นทั้งสามได้ปลีกตัวจากงานประจำของพวกเขาเพื่อตรวจสอบและรวบรวมความคิดที่หลากหลาย จนกระทั่งวันหนึ่งหลังจากมีสายเรียกเข้าแปลก ๆ โทรเข้ามาขณะประชุมกันอยู่ ทั้งสามจึงพยายามเซิร์ชหาว่าเป็นใครบนอินเทอร์เน็ต ซึ่งสิ่งที่เกิดขึ้นนั้นได้ทำให้พวกเขาทั้งหมดเกิดข้อสงสัยว่า ถ้าเป็นแอปพลิเคชันเพื่อตรวจสอบแบบนี้ จะเป็นไปได้หรือไม่
Whoscall รุ่นแรกถูกปล่อยในเดือนสิงหาคม ปี 2010 และไม่นานก็ได้รับการตอบรับที่ดีขึ้น หลังจาก นายเอริก ชมิดต์ ประธานบริหารของบริษัท Google ได้กล่าวถึง Whoscall ว่า "แอปพลิเคชันที่ชื่อว่า Whoscall บอกคุณได้ว่าใครโทรมา ซึ่งกำลังเติบโตอย่างรวดเร็ว และมาจากประเทศไต้หวันด้วย"
ในตอนนั้นเองที่ทั้งสามผู้ก่อตั้งได้ตัดสินใจออกจากงานประจำของพวกเขา เพื่อทุ่มเทกับการพัฒนาแอปพลิเคชันอย่างจริงจัง และได้เกิดเป็น บริษัท Gogolook จำกัด ในปี 2012 
บริษัทได้รับการสนันสนุนอย่างต่อเนื่องจาก Trinity Investment Corp. และนักลงทุนมากมาย 
ShowCard.
Whoscall ShowCard ได้ปล่อยเบต้า เวอร์ชัน 4.3 ออกมาให้ผู้ใช้สามารถใส่ข้อมูลและรูปภาพส่วนตัวที่จะปรากฏบนหน้าจอผู้รับสายปลายทางเมื่อโทรออกได้ เปรียบเสมือนนามบัตรส่วนตัวที่สามารถใส่ข้อมูลธุรกิจ ซึ่งรวมไปถึงที่อยู่, เว.ลาเปิดทำการ และรูปภาพ เพื่อโชว์บน ShowCard ของผู้ใช้ ข้อมูลผู้ใช้จะปรากฏขึ้นบนหน้าจอของผู้ที่ได้รับสายปลายทาง เมื่อการโทรสิ้นสุด, ผู้รับ, ก็สามารถเข้าไปดูข้อมูลของเบอร์ที่โทรเข้าอีกทีได้เช่นเดียวกัน
ความนิยม.
Whoscall ได้ดาวใน Google Play4.4 ดาว
อีกทั้งในปี 2013 ได้รับรางวัล Innovation Award จาก Google Play ประเทศไต้หวัน และรางวัล Google Play’s Best Apps of the Year ในเอเชีย
ปาทริก มอดียาโน

ฌ็อง ปาทริก มอดียาโน ([ʒɑ̃ patʁik mɔdjano]; เกิดวันที่ 30 กรกฎาคม ค.ศ. 1945) โดยทั่วไปรู้จักกันในชื่อ ปาทริก มอดียาโน เป็นนักประพันธ์ชาวฝรั่งเศสและได้รับรางวัลโนเบลสาขาวรรณกรรมประจำปี ค.ศ. 2014 เขาเป็นนักเขียนที่มีชื่อเสียงจากการแต่งเรื่องนิยายของตนเอง ซึ่งเป็นการผสมผสานระหว่างอัตชีวประวัติและนิยายอิงประวัติศาสตร์
ผลงานของมอดียาโนถูกแปลไปมากกว่า 30 ภาษา และได้รับการฉลองทั้งในและนอกประเทศฝรั่งเศส แต่วรรณกรรมส่วนใหญ่ไมได้แปลไปเป็นภาษาอังกฤษก่อนที่เขาจะได้รับรางวัลโนเบล
มอดียาโนเคยได้รับรางวัลรัฐออสเตรียสาขาวรรณกรรมยุโรป 2012, รางวัลพรีมงดียาลชีโนเดลลูกา 2010 ของแอ็งสตีตูว์เดอฟร็องส์สำหรับความสำเร็จในช่วงชีวิต, รางวัลพรีกงกูร์ สำหรับผลงานเรื่อง "รูว์เดบูติกซ็อปสกูร์" และรางวัลกร็องพรีดูว์รอม็องเดอลากาเดมีฟร็องแซซสำหรับผลงานที่ชื่อ "เลบูลวาร์เดอแซ็งตูร์"
ญิบรอน เคาะลีล ญิบรอน

ญิบรอน เคาะลีล ญิบรอน  หรือ คาห์ลีล จิบราน (/ˈkɑːliːl dʒɪˈbrɑːn/; 6 มกราคม พ.ศ. 2426 – 10 เมษายน พ.ศ. 2474) เป็นกวี, นักเขียน และศิลปินชาวเลบานอน มีผลงานที่เป็นที่รู้จักกันดีคือ "ปรัชญาชีวิต" (The Prophet) ซึ่งเป็นตัวอย่างของงานเขียนแนวสร้างแรงบันดาลใจ (inspirational fiction) เขาเป็นกวีที่มีผลงานขายดีตลอดกาลเป็นอันดับ 3 รองจากเชกสเปียร์และเล่าจื๊อ
ประวัติ.
ญิบรอน เคาะลีล ญิบรอน เกิดเมื่อ พ.ศ. 2426 ที่เมืองบชัรรี (Bsharri) ทางตอนเหนือของเลบานอน (ขณะนั้นเป็นส่วนหนึ่งของจักรวรรดิออตโตมัน) ในครอบครัวคริสเตียนนิกายมาโรไนต์ เขาไม่ได้เข้าศึกษาในโรงเรียน แต่มีนักบวชช่วยสอนภาษาอาหรับและภาษาซีรีแอกให้ ก่อนจะย้ายไปพำนักที่สหรัฐอเมริกา ที่นั่นเขาได้ตีพิมพ์ "The Madman" หนังสือเล่มแรกของเขาที่เป็นภาษาอังกฤษ และได้เข้าร่วม The Pen League ซึ่งเป็นสมาคมนักเขียนชาวอาหรับ-อเมริกัน นอกจากงานเขียนแล้ว เขายังมีผลงานวาดภาพเหมือนบุคคลต่าง ๆ เช่น คาร์ล ยุง, โอกุสต์ รอแด็ง และวิลเลียม บัตเลอร์ เยตส์ อีกด้วย ในปี พ.ศ. 2466 เขาได้ตีพิมพ์ "ปรัชญาชีวิต" ซึ่งเป็นบทกวีรวมเล่มที่ได้รับความนิยมอย่างสูง ได้รับการแปลไปแล้วกว่า 40 ภาษาทั่วโลก
ญิบรอน เคาะลีล ญิบรอน เสียชีวิตที่สหรัฐอเมริกา เมื่อ พ.ศ. 2474 ด้วยโรคตับแข็งและวัณโรค รวมอายุได้ 48 ปี ร่างของเขาถูกฝังที่บ้านเกิดตามความประสงค์สุดท้ายของเขา
ปลากริมข้างลาย

"สำหรับปลากัดป่าที่หมายถึงปลากัด ดูที่: ปลากัดป่า"
ปลากริมข้างลาย หรือ ปลากริมควาย หรือ ปลากัดป่า (ชื่อวิทยาศาสตร์: "Trichopsis vittata") ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม 
มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด
นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์ม บีช เคาน์ตี้ รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงาม
วุฒิสภาไทย ชุดที่ 4

วุฒิสภาไทย ชุดที่ 4 (26 มกราคม พ.ศ. 2518 – 6 ตุลาคม พ.ศ. 2519) เป็นวุฒิสมาชิกชุดที่มาจากการแต่งตั้งตามรัฐธรรมนูญแห่งราชอาณาจักรไทย พุทธศักราช 2517 ซึ่งกำหนดให้รัฐสภาไทยประกอบด้วย 2 สภา คือ วุฒิสภาไทย และสภาผู้แทนราษฎรไทย
วุฒิสภาชุดนี้มีสมาชิกจำนวน 100 คน อยู่ในวาระ 4 ปี ได้รับโปรดเกล้าแต่งตั้ง เมื่อวันที่ 26 มกราคม พ.ศ. 2518 สิ้นสุดสมาชิกภาพ เมื่อวันที่ 6 ตุลาคม พ.ศ. 2519 เนื่องจาก ยุบสภาตามประกาศของคณะปฏิรูปการปกครองแผ่นดิน ฉบับที่ 3 ลงวันที่ 6 ตุลาคม 2519
ศิริชัย ดิษฐกุล

พลเอก ศิริชัย ดิษฐกุล รัฐมนตรีว่าการกระทรวงแรงงาน อดีตราชองครักษ์พิเศษ อดีตประธานคณะกรรมการนโยบายการบริหารจัดการการทำงานของคนต่างด้าว นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์โรงเรียนนายเรืออากาศ อดีตปลัดกระทรวงกลาโหม, อดีตเสนาธิการทหาร, อดีตผู้ช่วยผู้บัญชาการทหารบก และอดีตเสนาธิการทหารบก มีชื่อเล่นว่า "บี้" หรือที่บรรดาสื่อมวลชนเรียกว่า "บิ๊กบี้"และอดีตสมาชิกคณะรักษาความสงบแห่งชาติ
ประวัติ.
พลเอก ศิริชัย ดิษยกุล เกิดเมื่อวันที่ 3 กุมภาพันธ์ พ.ศ. 2498
การศึกษา.
พลเอก ศิริชัยจบการศึกษาจาก โรงเรียนเตรียมทหาร รุ่น 13 โรงเรียนนายร้อยพระจุลจอมเกล้า รุ่น 24 เป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ
การทำงาน.
พลเอก ศิริชัย ดิษยกุล เคยดำรงตำแหน่งเสนาธิการทหาร, ผู้ช่วยทูตฝ่ายทหารบก ประจำเอกอัครราชทูตไทย ณ สาธารณรัฐสิงคโปร์, เจ้ากรมข่าวทหารบก,เสนาธิการทหารบก,ผู้ช่วยผู้บัญชาการทหารบก,เสนาธิการทหาร จนกระทั่งได้รับการแต่งตั้งเป็นปลัดกระทรวงกลาโหม แทนพลเอกสุรศักดิ์ กาญจนรัตน์เมื่อวันที่ 1 ตุลาคม 2557
ในเดือนสิงหาคม พ.ศ. 2558 พลเอก ศิริชัยฯ ได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลพลเอกประยุทธ์ จันทร์โอชาวันที่ 22 มีนาคม 2559 เขาเสนอแต่งตั้ง พลตรี ธนิต พิพิธวณิชการ เป็นข้าราชการการเมือง ตำแหน่ง เลขานุการรัฐมนตรีว่าการกระทรวงแรงงาน
ในวันที่ 1 พฤศจิกายน พ.ศ. 2560 พลเอกศิริชัยได้ยื่นหนังสือลาออกจากตำแหน่งรัฐมนตรีว่าการกระทรวงแรงงานต่อ พลเอกประยุทธ์ จันทร์โอชา นายกรัฐมนตรีและหัวหน้า คณะรักษาความสงบแห่งชาติ หรือ "คสช." พร้อมกับทีมงานอีก 3 คนคือ "พลเอกเจริญ นพสุวรรณ" ผู้ช่วยรัฐมนตรี , "นายอารักษ์ พรหมณี" ที่ปรึกษารัฐมนตรีและ "พลโทธนิต พิพิธวณิชการ" เลขานุการรัฐมนตรีโดยให้มีผลตั้งแต่วันที่ 1 พฤศจิกายน เป็นต้นไป
สมเด็จพระราชาธิบดีซาลาฮุดดีน อับดุล อาซิซ

สมเด็จพระราชาธิบดีซาลาฮุดดีน อับดุล อาซิซพระองค์เป็นสุลต่านแห่งรัฐเซอลาโงร์ พระองค์เป็นพระราชโอรสของสุลต่านมูซา เกียฮุดดิน เกียยาด ชาห์ เป็นยังดี เปอร์ตวน อากง
องค์ที่ 11 ของมาเลเซีย พระราชสมภพเมื่อวันที่ 8 มีนาคม พ.ศ. 2469 ที่รัฐเซอลาโงร์ สวรรคตเมื่อวันที่ 21 พฤศจิกายน พ.ศ. 2544 รวมพระชนมพรรษา ที่กัวลาลัมเปอร์ พระมเหสีชื่อ
ตวนกู สิตี ไอชาห์ มีพระราชโอรสชื่อสุลต่านชะรอฟุดดีน อิดริส ชาห์
ชเวโอ้น

ชเวโอ้น  เป็นนักการเมืองชาวไทใหญ่ เกิดเมื่อ 14 มีนาคม พ.ศ. 2465 เป็นผู้ร่วมก่อตั้งพรรคประชาธิปไตยสหภาพ ซึ่งเข้าร่วมในการเลือกตั้ง พ.ศ. 2553 เขาเคยเข้าร่วมในการประชุมเวียงปางหลวงด้วย
ในช่วงปีสุดท้ายของชีวิตเขาตรวจพบว่าตนเองเป็นมะเร็งตับ เขาจึงได้เขียนอัตชีวประวัติของตนเองหนังสือดังกล่าวในชื่อเรื่องการเดินทางของสหภาพ ได้ตีพิมพ์ออกมาในเดือนพฤษภาคม พ.ศ. 2554เขาเสียชีวิตเมื่อ 20 สิงหาคม พ.ศ. 2553 ที่ย่างกุ้ง
ประเทือง กีรติบุตร

ศาสตราจารย์พิเศษ นายกองใหญ่ ประเทือง กีรติบุตร (20 เมษายน พ.ศ. 2464 – 4 มิถุนายน พ.ศ. 2541) เป็นอดีตรัฐมนตรีว่าการกระทรวงมหาดไทย ในรัฐบาลพลเอก เปรม ติณสูลานนท์ (ครม.42) และรัฐมนตรีว่าการกระทรวงมหาดไทย, รัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ (ครม.41) อดีตตุลาการรัฐธรรมนูญ อดีตสมาชิกวุฒิสภา และอดีตประธานกรรมการอัยการ
ประวัติ.
ประเทือง กีรติบุตร เกิดเมื่อวันที่ 20 เมษายน พ.ศ. 2464 ที่ตำบลตลาดน้อย อำเภอสัมพันธวงศ์ จังหวัดพระนคร (ปัจจุบันคือ แขวงตลาดน้อย เขตสัมพันธวงศ์ กรุงเทพมหานคร) เป็นบุตร พระพิพิธพัสดุการ (เส็ง กีรติบุตร) กับเหลี่ยม พิพิธพัสดุการเป็นบุตรคนที่ 5 ในจํานวนพี่น้อง 8 คน เป็นชาย 5 คน เป็นหญิง 3 คน ชีวิตครอบครัว สมรสกับ คุณหญิง วนิดา สุริยกุล มีบุตร-ธิดา 3 คน เคยรับราชการเป็นข้าราชการฝ่ายอัยการ ต่อมาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2520 เป็นรองประธานสภานิติบัญญัติแห่งชาติ คนที่ 2 ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ ในปี พ.ศ. 2522 ต่อมาในเดือนกุมภาพันธ์ พ.ศ. 2523 เขาได้รับแต่งตั้งเป็นรัฐมนตรีว่าการกระทรวงมหาดไทย แทนพลเอก เล็ก แนวมาลี ซึ่งได้ย้ายไปดำรงตำแหน่งรองนายกรัฐมนตรี แต่ยังมิทันได้ปฏิบัติหน้าที่นายกรัฐมนตรี ได้ลาออกจากตำแหน่งในวันที่รัฐบาลจะแถลงนโยบายต่อสภา เมื่อวันที่ 29 กุมภาพันธ์ พ.ศ. 2523 โดยเหตุผลในการลาออกว่า "ได้เกิดการขัดแย้งระหว่างรัฐบาลกับรัฐสภาในปัญหาที่สำคัญหลายเรื่องและหลายครั้งจนยากที่จะบริหารงานของชาติ ให้ดำเนินการไปสู่เป้าหมายที่กำหนดไว้ได้" ส่งผลให้คณะรัฐมนตรีสิ้นสุดลงในทันที
ต่อมาในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงมหาดไทย และได้ลาออกในเวลาต่อมา
ในปี พ.ศ. 2539 ได้รับแต่งตั้งเป็นตุลาการรัฐธรรมนูญ จากผู้แทนซึ่งคัดเลือกโดยวุฒิสภา และได้เป็นประธานกรรมการอัยการ ในปี พ.ศ. 2540
พายุพิโรธ

พายุพิโรธ  เป็นบทละครของวิลเลียม เชคสเปียร์ เชื่อกันว่าแต่งขึ้นในช่วงปี ค.ศ. 1610-1611 และเป็นบทละครสุดท้ายที่แต่งโดยเชคสเปียร์เอง จัดอยู่ในประเภทละครสุขนาฏกรรม (comedy) โดยฉบับภาษาไทย แปลโดยนพมาส แววหงส์ ตีพิมพ์ครั้งแรกโดยแพรวสำนักพิมพ์ เมื่อ พ.ศ. 2555
เรื่องย่อ.
พรอสเพโร ดยุกแห่งมิลานและมิแรนดา บุตรสาว ถูกเนรเทศมาอยู่ที่เกาะร้างหลังถูกโค่นอำนาจโดยน้องชาย อันโตนิโอ และอลองโซ กษัตริย์แห่งเนเปิลส์ เมื่อรู้ว่าทั้งคู่จะผ่านมาใกล้ ๆ เกาะที่ตนอยู่ พรอสเพโรและแอเรียล ภูติรับใช้ ก็ดลบันดาลให้เกิดพายุใหญ่ จนเรือของอันโตนิโอและอลองโซแตกลอยมาติดที่เกาะ พรอสเพโรหาเรื่องแกล้งอันโตนิโอและอลองโซ แต่สุดท้าย เขาก็ยกโทษให้กับทั้งคู่ และยอมรับการแต่งงานระหว่างมิแรนดาและเฟอร์ดินานด์ โอรสของอลองโซ แล้วกลับไปปกครองมิลานตามเดิม
ทุ่งหญ้า

ทุ่งหญ้า  เป็นพื้นที่ซึ่งพืชพรรณส่วนใหญ่เป็นหญ้า (Poaceae) แต่ยังพบพืชวงศ์กก (Cyperaceae และ Juncaceae) ได้ ทุ่งหญ้งเกิดตามธรรมชาติในทุกทวีป ยกเว้นทวีปแอนตาร์กติกา ทุ่งหญ้าพบในภูมินิเวศ (ecoregion) ส่วนใหญ่ของโลก ตัวอย่างเช่น มีการจำแนกห้าภูมินิเวศบนดินทุ่งหญ้าเขตอบอุ่น สะวันนาและชีวนิเวศทุ่งไม้พุ่ม (shrubland) เป็นห้าประเภท ซึ่งเป็นหนึ่งในแปดเขตชีวภาพของโลก
ปรัชญาชีวิต (หนังสือ)

ปรัชญาชีวิต  เป็นกวีนิพนธ์รวมเล่ม แต่งโดยญิบรอน เคาะลีล ญิบรอน ตีพิมพ์ครั้งแรกเมื่อ พ.ศ. 2466 และกลายเป็นผลงานที่ได้รับความนิยมอย่างสูง แปลไปแล้วกว่า 40 ภาษาทั่วโลก และยังคงพิมพ์อยู่เรื่อย ๆ โดยฉบับภาษาไทย แปลโดยระวี ภาวิไล ตีพิมพ์ครั้งแรกโดยสำนักพิมพ์ผีเสื้อ เมื่อ พ.ศ. 2535 (แต่มีการตีพิมพ์มาก่อนหน้านี้แล้ว ตั้งแต่ พ.ศ. 2504)
คายันทาวเวอร์

คายันทาวเวอร์  หรือที่รู้จักในชื่อ อินฟินิตี้ ทาวเวอร์ ก่อนที่จะมีพิธีเปิดอย่างเป็นทางการ คือตึกระฟ้าแห่งหนึ่งในนครดูไบ สหรัฐอาหรับเอมิเรตส์ ด้วยความสูง 306 เมตร (1,004 ฟุต) จำนวน 80 ชั้น โดยกลุ่มการพัฒนาและการลงทุนที่ดินคายัน อาคารได้รับการออกแบบโดยกลุ่มทางสถาปัตยกรรมสกิดมอร์, โอวิงส์ และเมอร์ริล ซึ่งกลุ่มเดียวกันนี้ได้มีแนวคิดการออกแบบบุรจญ์เคาะลีฟะฮ์ในดูไบ และตึกทรัมพ์ ทาวเวอร์ ในชิคาโก คายันทาวเวอร์เปิดทำการเมื่อวันที่ 10 มิถุนายน ค.ศ. 2013 ซึ่งกลายเป็นตึกระฟ้าที่สูงที่สุดในโลกด้วยการบิดเป็นวง 90 องศา
ราชอาณาจักรคองโก

อาณาจักรแห่งคองโก (หรือ) เป็นอาณาจักรแอฟริกันอยู่ในภาคตะวันตกตอนกลางของแอฟริกาซึ่งปัจจุบันคือทางตอนเหนือของประเทศแองโกลาและจังหวัดคาบินดา, ตะวันตกของสาธารณรัฐประชาธิปไตยคองโก ทางใต้ของประเทศกาบอง และสาธารณรัฐคองโก ในช่วงที่ยิ่งใหญ่ที่สุดมีขอบเขตจากมหาสมุทรแอตแลนติกทางตะวันตกไปถึงแม่น้ำกวันโกทางทิศตะวันออก และจากแม่น้ำคองโกทางทิศเหนือไปยังแม่น้ำกวันซาทางทิศใต้ ราชอาณาจักรประกอบด้วยจังหวัดหลักหลายจังหวัดที่ปกครองโดยมานิคองโก ("Manikongo") ซึ่งเป็นตำแหน่งของโปรตุเกสตามแบบของตำแหน่งผู้ปกครองคองโก อึมเวเน คองโก ("Mwene Kongo") หมายถึงเจ้าหรือผู้ปกครองของอาณาจักรคองโก แต่ขอบเขตของอิทธิพลขยายไปยังราชอาณาจักรที่อยู่ใกล้เคียงเช่น โงโย, คาคองโก, โลอันโก, อึนดองโก และมาตัมบา ซึ่งอึนดองโกและมาตัมบาปัจจุบันอยู่ในประเทศแองโกลา 
ราชอาณาจักรในช่วงปี ค.ศ. 1390–1862 อยู่ในฐานะรัฐอิสระ และจาก ค.ศ. 1862–1914 อยู่ในฐานะเป็นรัฐอารักขาของราชอาณาจักรโปรตุเกส ในปี ค.ศ. 1914 หลังจากที่โปรตุเกสปราบปรามการกบฏของคองโก โปรตุเกสได้ยกเลิกตำแหน่งกษัตริย์แต่ในนาม ตำแหน่งกษัตริย์แห่งคองโกได้รับการฟื้นฟูระหว่างปี ค.ศ. 1915 ถึง 1975 โดยเป็นตำแหน่งที่ไม่มีอำนาจที่แท้จริง ดินแดนที่เหลือของราชอาณาจักรถูกผนวกเข้ากับอาณานิคมแองโกลาของโปรตุเกส, เบลเยียมคองโก และสาธารณรัฐคาบินดา ในปัจจุบันองค์กรศาสนานิกายบุนดูเดียคองโกสนับสนุนการฟื้นฟูราชอาณาจักรผ่านการแยกตัวจากแองโกลา, สาธารณรัฐคองโก และสาธารณรัฐประชาธิปไตยคองโก
โดเมนแบบบูล

โดเมนแบบบูล  ในทางคณิตศาสตร์และพีชคณิตนามธรรม คือเซตที่ประกอบด้วยสมาชิกสองตัวที่เป็นการตีความว่า "เท็จ" กับ "จริง" เท่านั้น ในทางตรรกศาสตร์ คณิตศาสตร์ และวิทยาการคอมพิวเตอร์เชิงทฤษฎี โดเมนแบบบูลมักจะเขียนเป็น {0, 1}, {false, true}, {F, T}, หรือ <math>\left \{ \bot,\top \right \}</math>
โครงสร้างเชิงพีชคณิตที่สร้างขึ้นบนโดเมนแบบบูลตามธรรมชาติคือพีชคณิตแบบบูลบนสมาชิกสองตัว (two-element Boolean algebra) วัตถุเริ่มต้นในแคทิกอรีของแลตทิซมีขอบเขตคือโดเมนแบบบูล
ในทางวิทยาการคอมพิวเตอร์ ตัวแปรแบบบูล (Boolean variable) คือตัวแปรที่เก็บค่าเป็นสมาชิกจากโดเมนแบบบูล ภาษาโปรแกรมบางภาษามีคำหรือสัญลักษณ์ที่สงวนไว้สำหรับสมาชิกในโดเมนแบบบูล เช่น <code>false</code> กับ <code>true</code> อย่างไรก็ดี ภาษาโปรแกรมหลาย ๆ ภาษาก็ไม่ได้มีชนิดข้อมูลแบบบูลโดยเฉพาะ เช่นภาษาซีหรือภาษาเบสิก ค่าเท็จแทนด้วยจำนวน 0 และค่าจริงแทนด้วยจำนวน 1 หรือ −1 ตามลำดับภาษา เป็นต้น และตัวแปรทั้งหมดที่เก็บค่าเหล่านี้ก็สามารถเก็บจำนวนอื่น ๆ ได้อีกเช่นกัน
การวางนัยทั่วไป.
โดเมนแบบบูล {0, 1} สามารถแทนที่ด้วยช่วงหนึ่งหน่วย [0, 1] ซึ่งนอกจากค่า 0 หรือ 1 แล้วก็ยังมีค่าใด ๆ ที่อยู่ระหว่าง 0 กับ 1 อีกด้วย ถ้าเขียนในเชิงพีชคณิต นิเสธ (นอต) จะเขียนเป็น #เปลี่ยนทาง , การเชื่อม (แอนด์) จะเขียนเป็นการคูณ "xy" และการเลือก (ออร์) จะนิยามผ่านกฎเดอมอร์แกนได้เป็น #เปลี่ยนทาง 
การตีความค่าเหล่านี้เป็นค่าความจริงเชิงตรรกะทำให้เกิดตรรกศาสตร์หลายค่า (multi-valued logic) ซึ่งกลายมาเป็นพื้นฐานของตรรกศาสตร์คลุมเครือ (fuzzy logic) และตรรกศาสตร์เชิงน่าจะเป็น (probabilistic logic) โดยค่าค่าหนึ่งจะถูกตีความว่าเป็น "ระดับ" ของความจริง นั่นคือ ขอบเขตหรือความน่าจะเป็นขนาดใดที่ทำให้ประพจน์เป็นจริง
ปฏิเวธ อุทัยเฉลิม

ปฏิเวธ อุทัยเฉลิม ชื่อเล่น ฟองเบียร์ เกิดวันที่ 16 มกราคม พ.ศ. 2523 เป็นนักแต่งเพลงชาวไทย ผู้อำนวยการบริหารการผลิตเพลง ผู้จัดการศิลปิน ปัจจุบันเป็นผู้บริหารค่ายมีเรคคอร์ดส ในเครือมิวซิกมูฟ
ประวัติ.
ฟองเบียร์ เคยศึกษาที่คณะนิเทศศาสตร์ มหาวิทยาลัยศรีปทุม แต่ไม่สำเร็จการศึกษา ได้ทำงานกับค่ายอาร์เอส ราว 2 ปี โดยแต่งเพลงให้ศิลปินอย่าง เดอะ ซิส, เอิร์น จิรวรรณ, โมทีฟ จากนั้นได้เป็นนักแต่งเพลงให้กับค่ายจีเอ็มเอ็ม แกรมมี่ โดยแต่งเพลงให้ โปเตโต้, เอ็ม อรรถพล, ก้อง กรุณ, NOS, เบิร์ด ธงไชย, ชิน ชินวุฒ, คริสติน่า อากีล่าร์, แคลช, เบล สุพล, เอบีนอร์มัล, รุจ เดอะสตาร์, ซีล ฯลฯ และเป็นเจ้าของโปรเจ็กต์ "เลิฟพิลล์ ยาดีมีไว้ฟัง" ที่เป็นอัลบั้มเพลงที่เขาแต่งขึ้นมาโดยมีนักร้องหลากหลายคนมาช่วยขับร้อง เพลงในอัลบั้มนี้ได่แก่ "ไม่มีตรงกลาง" (เอ๊ะ จิรากร), วน (อัทธ์ อังค์กูณฑ์) เป็นต้น
ผลงานเพลงเก็บเธอไว้ในจินตนาการ, พ่อครับ
กาลานุกรมวิวัฒนาการมนุษย์

กาลานุกรมวิวัฒนาการมนุษย์  แสดงเหตุการณ์สำคัญต่าง ๆ ในกระบวนการวิวัฒนาการของมนุษย์และของบรรพบุรุษมนุษย์
ซึ่งรวมคำอธิบายสั้น ๆ เกี่ยวกับสัตว์บางประเภท บางสปีชีส์ หรือบางสกุล ซึ่ง"อาจจะ"เป็นบรรพบุรุษของมนุษย์
บทความไม่มุ่งจะแสดงกำเนิดของชีวิตซึ่งกล่าวไว้ในบทความกำเนิดชีวิตจากสิ่งไร้ชีวิต แต่มุ่งจะแสดงสายพันธุ์ที่เป็นไปได้สายหนึ่งที่ดำเนินมาเป็นมนุษย์
ข้อมูลของบทความมาจากการศึกษาในบรรพชีวินวิทยา ชีววิทยาพัฒนาการ (developmental biology) สัณฐานวิทยา และจากข้อมูลทางกายวิภาคและพันธุศาสตร์
การศึกษาเกี่ยวกับวิวัฒนาการมนุษย์เป็นส่วนสำคัญของมานุษยวิทยา
อนุกรมวิธานของมนุษย์.
ดูรายละเอียดอื่นที่ การจำแนกชั้นของไพรเมต-วงศ์ลิงใหญ่
การสืบทอดสายพันธุ์โดยแคลดิสติกส์ (คือโดยการเปรียบเทียบความคล้ายคลึงกัน) ของมนุษย์สปีชีส์ "H. sapiens" (คือมนุษย์ปัจจุบัน) มีดังต่อไปนี้
กาลานุกรม.
ตัวย่อ Ma หมายถึง "ล้านปีก่อน" (Millions of Years Ago)
ดูเพิ่ม.
<templatestyles src="Div col/styles.css"/>
เดอะจั๊กส์

The Jukks (เดอะจั๊กส์) เป็นวงดนตรีแนวออลเทอร์นาทิฟสัญชาติไทย สังกัดค่ายสมอลล์รูม
ประวัติ.
เดอะจั๊กส์เกิดจากสมาชิกทุกคนเป็นเพื่อนกันจากมหาวิทยาลัยศิลปากร ชื่อวงเดอะจั๊กส์มีที่มาจากคำว่า รักแร้ ใช้เครื่องดนตรีสามชิ้น มีโอกาสได้ทำอัลบั้มเพลง smallroom 007 : Boutique ในสังกัดสมอลล์รูม
ผลงาน.
ซิงเกิล.
พ.ศ. 2563
แหล่งข้อมูลอื่น.
เฟซบุ๊กของเดอะจั๊กส์
เว็บไซต์ของสมอลล์รูม
เฟนเดอร์ เทเลแคสเตอร์

เฟนเดอร์ เทเลแคสเตอร์  หรือเรียกสั้นๆ ว่า เทเล (Tele) เป็นกีตาร์ไฟฟ้าตัวตัน (solid body) คอเว้าเดี่ยว รุ่นแรกที่ผลิตในเชิงพาณิชย์ของเฟนเดอร์ จำหน่ายครั้งแรกเมื่อปี ค.ศ. 1950 และยังคงผลิตอยู่เรื่อยๆ เทเลแคสเตอร์เป็นรุ่นที่นิยมเล่นในแนวเพลงคันทรี, แจ๊ส, บลูส์ หรือแม้กระทั่งร็อก มีรุ่นย่อยๆ อีกหลายรุ่น เช่น Thinline, Custom, Deluxe, Plus, Tele Jr., Nashville B-Bender และรุ่น signature ของศิลปินที่มีชื่อเสียงอีกหลายคน 
นอกจากจะเป็นชื่อรุ่นกีตาร์ไฟฟ้าแล้ว เทเลแคสเตอร์ยังเป็นชื่อรุ่นของกีตาร์เบสอีกด้วย โดยมีโครงสร้างคล้ายกัน แต่จะแตกต่างกันตรงที่กีตาร์เบสเทเลแคสเตอร์จะเป็นแบบคอเว้าคู่ (double cutaway)
เอส (วงดนตรี)

เอส (อักษรโรมัน: S) กลุ่มโครงการ 'S' คังตะ ชินฮเยซอง จาก Shinhwa และ ลีจีฮุน กำลังจะหวนกลับของพวกเขาหลังจาก 11 ปีและจะปล่อยมินิอัลบั้มใหม่ 'ฤดูใบไม้ร่วง Breeze'
แทร็กทั้งหมดในอัลบั้มใหม่นี้มีการผลิตโดย Kangta และจะนำเสนอความสามัคคีที่เป็นเอกลักษณ์และความสวยงามของกลุ่ม
กรุณารับพร้อมที่จะตกหลุมรักกับสามคนที่น่ากลัวเหล่านี้ในฤดูใบไม้ร่วงนี้ :)
ประวัติ.
ก่อนที่จะเปิดตัวกันเป็นกลุ่ม 'S' ทั้งสามคนเป็นศิลปินที่ประสบความสำเร็จ อัลบั้มแรกของพวกเขาคือ " Fr.In.Cl " ซึ่งย่อมาจาก " Friends in Classic " เกี่ยวกับวัยเดียวกันพวกเขาเป็นเพื่อนสนิทและมีฐานแฟนคลับที่เติบโตอย่างต่อเนื่องใน ญี่ปุ่น
คังตะ.
คังตะเป็นสมาชิกของกลุ่มไอดอลวัยรุ่น HOT คังตะเป็นนักร้องหลักของเอชโอที จนกระทั่งกลุ่มที่ยกเลิกในปี 2001 เขาได้รับการยอมรับข้อเสนอที่ร่ำรวยจาก SM Entertainment และยังคงประกอบอาชีพทางดนตรีของเขาปล่อยอัลบั้มเดี่ยวซึ่งประกอบไปด้วยเพลงบัลลาดที่ส่วนใหญ่ แต่ยังมีแทร็คที่เต้นเป็นครั้งคราว
ชิน ฮเยซอง.
ชินฮเยซอง เปิดตัวในวงการเพลงเกาหลีที่เป็นที่นิยม บอยแบนด์ ชินฮวา ในปี 1998 เป็นนักร้องนำวง เขายังคงที่จะดำเนินการร่วมกับ ชินฮวา นานกว่าสิบปี นอกจากนี้เขายังได้รับการชื่นชมความสำเร็จมากที่สุดในทุก ชินฮวา สมาชิกที่ได้ดำเนินการอาชีพปล่อยสี่ยาวเต็มรูปแบบสตูดิโออัลบั้มเดี่ยวสองอัลบั้ม EP ในฤดูหนาว เกาหลี หนึ่งในสตูดิโอ อัลบั้มและอัลบั้มหนึ่งใน ญี่ปุ่น อัลบั้มการทำงานร่วมกันอย่างใดอย่างหนึ่ง, สองซิงเกิ้ลและแทร็คเพลงประกอบละครหลาย ๆ
อี จีฮุน.
ลีจีฮุนออกมาในปี 1996 ในฐานะศิลปินเดี่ยวเมื่อเขายังคงอยู่ในโรงเรียนมัธยม อัลบั้มแรกของเขาเป็นที่นิยมก็วางเขาไว้ที่ด้านบนของชาร์ต K-Pop และอื่น ๆ กลายเป็นที่นิยมมาก ในปี 2001 เขาปล่อยอัลบั้ม 4.5th ของเขาในที่มี "Inyoung" ("Doll "), เพลงที่เขาดำเนินการเป็นคู่กับชินฮเยซอง "Inyoung" ที่แต่งโดยเฉพาะสำหรับพวกเขาโดยคังตะที่เล่นเปียโนในเพลง